Skool- en Koshuisreëls - HS BEKKER\nIn 'n groterwordende mate is dit belangrik om die driehoekverhouding tussen skool, leerder en ouer te beklemtoon. Ons lewe tans in 'n wettelose samelewing waar reels nie meer gevolg word en waardes toegepas word nie. By Hoërskool Bekker glo ons in die etiek van die kweking van verantwoordelike volwassenes, maar die skool en personeel kan dit nie op hulle eie doen nie.\nDit is uiters belangrik vir dagskoliere se ouers om seker te maak dat hulle kinders netjies, volgens die korrekte skoolreëls die huise verlaat, die busse betree en met trots hulle skooluniform dra. U kind verteenwoordig 'n hele gemeenskap wat u as ouer insluit, nie net hom- of haarself nie. Koshuisleerders is in die week onder die jurisduksie van die koshuis en personeel en die koshuis is 'n verlengstuk van die ouerhuis en daardeur behoort dieselfde reëls te geld. Indien die koshuisleerders die reëls oortree, is dit ook 'n oortreding van wat ouers in hulle huise sou toelaat en kan dit die hertoelating vir 2015 in die koshuis beïnvloed.\nToenemend word probleme ondervind met leerders wat geen erns maak met die akademie nie. Huiswerk en take word of glad nie gedoen nie, of baie lukraak afgehandel. By sommige leerders word 'n totale laksheid en passiwiteit ervaar. Ouers betaal vandag baie geld as belegging in die leerders se opvoeding en indien ouers nie op 'n gereelde basis kontrole oor leerders se tuiswerk uitoefen nie, gaan hierdie belegging ten gronde. Leerders is nie eers bewus van die bedrag wat dit ouers vandag kos om hulle kinders op skool en geleerd te kry nie. Dus, elke keer wat 'n leerder nie skool bywoon of nie huiswerk doen en slaag nie, kos dit die ouers geld!\nHuiswerk word op 'n daaglikse basis gegee, sommige leerders doen nie eers die moeite om die huiswerk in die dagboek aan te teken nie. Huiswerk is nie 'n keuse of 'n straf nie, die doel met huiswerk is om in te oefen, te versterk en te bevestig wat in die klas onderrig is. Ouers moet daagliks/oor naweke moeiete doen om hulle kinders se boeke na te gaan en toe te sien dat gereelde en\ngeorganiseerde huiswerk- en studietye tuis geïmplementeer word. Ouers moenie hulle kinders glo as hulle sê dat hulle nie huiswerk het nie!\nLeerders word voortdurend attent gemaak op hulle gedrag en optrede teenoor volwassenes en mede-leerders. Dit is hartseer om te sien hoe sommige leerders glodat hulle die reg het om eise te stel en vir 'n onderwyser te sê net wat hulle wil en op 'n wyse waarop die skool glo vir geen ouer aanvaarbaar sal wees nie. Om 'n nasie op te voed verg ons almal se insette.\n'n Belangrike gesprek wat ons ouers wil aanmoedig om met hulle kinders te hê is om ander met dieselfde respek te behandel as waarop hulle behandel wil word en dat die hele proses by selfrespek begin.\nOns as skool is uiters bekommerd oor die vloektaal (gekruide taal) onder ons leerders. Soms loop jy langs 'n leerder en jou hart krimp om te dink dat daardie woorde uit ons kinders se monde kom. In die akademie word geglo dat vloektaal net intree by 'n gebrek aan 'n behoorlike woordeskat. Ons versoek ouers om saam met ons te veg teen hierdie afbrekende gedrag en swak gewoontes.\nGroterwordend heers die onderwysers se kommer oor leerders se voorbereiding en erns met toetse en eksamens. Leerders moet besef dat hulle toekoms van slaag of druip afhang. 'n Waardevolle les is om te besef dat 'n mens net een kans in die lewe kry en dat geleenthede gebruik moet word. Leerders moet selfdissipline hê om te weet wanneer om te studeer en wanneer om te speel. Die werksgeleenthede in Suid-Afrika word by die dag minder en slegs leerders wat hard werk en bo uitkom sal die geleenthede kry. Moenie toelaat dat jou kind die geleentheid mis nie.\nDaar word gereeld persoonlike korrespondensie aan ouers gestuur wat leerders heel dikwels onderskep en nie aan die ouers gee nie, veral waar onderwysers oor vakke kommunikeer - kyk gereeld deur u kind se skooltas, dit is nogal interessant wat soms op die bodem van 'n boeksak ontdek kan word.\nHoërskool Bekker is 'n rookvrye, dwelmvrye en alkoholvrye sone en tog glo sekere leerders dat hulle die reg het om vrylik misbruik hiervan te maak. Die landswet verbied die openbare gebruik van enige van hierdie middels en sodoende word 'n landswet ook oortree.\nDankie aan elke ouers wat die ekstra myl stap en wat die skool en skoolstrukture ondersteun en versterk. Met hierdie skrywe beroep ons ons op die ouers om saam met ons te werk om 'n groter sukses van ons skool te maak en glo ons wel dat ons "Groen Toekomsdrome Goud maak!"\nMnr A.C. Ellis Mev. A. Venter\n(HOOF) (ADJUNKHOOF: AKADEMIE)


Leesbegrip: Asblik Argeologie – ‘n Inleiding tot Kontekstuele Leidrade - Teacha!\nHome Leesbegrip: Asblik Argeologie – ‘n Inleiding tot Kontekstuele Leidrade\nHierdie aktiwiteit is spesifiek gerig op die ontwikkeling van die vermoë om tussen die lyne te kan lees. Met ander woorde die vermoë om kontekstuele leidrade te gebruik om uiteindelik leesbegrip te verbeter, word ontwikkel. Alhoewel daar nie met teks gewerk word nie, verduidelik hierdie aktiwiteit die konsep van inligting wat AFGELEI kan word.\nVersamel ‘n klomp “gemors” en gooi dit in in ‘n swartsak. Sê vir die kind(ers)dat dit jou bure se sak is wat jy op die sypaadjie gekry het. Ek waarborg ‘n paar groot oë! Verseker hulle dat jy seker gemaak het dat daar niks grillerigs in is nie!\nVertel vir die kind(ers) wat ‘n argeoloog is – dit is mense wat die woonplek van mense wat baie lank gelede geleef het, opgrawe om meer oor hulle uit te vind. (Jy kan selfs vir hulle prente van Mapungubwe wys.)\nJulle gaan nou speel julle is argeoloë! Pak die inhoud uit en die kind(ers) moet afleidings van jou “bure” op grond van die items in die sak maak.\nOpgefrommelde pienk geskenkpapier (n dogtertjie het verjaar)\n5 kersies (die dogtertjie is 5 jaar oud)\nBlik formule melk (daar is ‘n baba)\nLee pak baba katkos (hulle het ‘n baba-kat, dalk 2 ,maar ons weet nie)\nGebruik die optekenblad om rekord van jul fondse te hou.\nTotal vendor ratings: ( 65 ratings )\n‘n Inleidende aktwiteit om die beginsel van kontekstuele leidrade te verduidelik\nLeesbegrip: Asblik Argeologie - 'n Inleiding tot Kontekstuele Leidrade quantity\nSold By SpraakBorrel\n-dge PHONICS WORKSHEETS British English Distance Learning\nRits rond op die plaas met rymwoorde\nAfrikaans Remediërende Oefeninge Konsonant-kombinasies met /l/ kl-,bl-,sl-,vl-,pl,-gl-